CELEX: 32007R0739
Language: et
Date: 2007-06-28 00:00:00
Title: Komisjoni määrus (EÜ) nr 739/2007, 28. juuni 2007 , millega muudetakse määrust (EÜ) nr 493/2006, millega kehtestatakse üleminekumeetmed suhkrusektori turgude ühise korralduse reformi raames

29.6.2007   
            
            
               ET
            
            
               Euroopa Liidu Teataja
            
            
               L 169/22
            
         
      KOMISJONI MÄÄRUS (EÜ) nr 739/2007,
   28. juuni 2007,
   millega muudetakse määrust (EÜ) nr 493/2006, millega kehtestatakse üleminekumeetmed suhkrusektori turgude ühise korralduse reformi raames
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1) eriti selle artiklit 44,
   ning arvestades järgmist:
   
               (1)
            
            
               Määruse (EÜ) nr 318/2006 artikli 1 lõikes 2 on suhkrusektori toodete turustusaastaks määratud ajavahemik 1. oktoobrist järgneva aasta 30. septembrini. Samas algab 2006/2007. turustusaasta 1. juulil 2006 ja lõpeb 30. septembril 2007. Seega on selle kestuseks 15 kuud ja mitte 12 kuud nagu tavalise turustusaasta puhul.
            
         
               (2)
            
            
               Võttes arvesse 2006/2007. turustusaasta kestust on komisjoni määruse (EÜ) nr 493/2006 (2) artikli 9 lõikes 2 nähtud ette isoglükoosi üleminekukvoot, selleks et tagada eraldamine eelmisele turustusaastale vastavalt.
            
         
               (3)
            
            
               Teatavad liikmesriigid eraldavad suhkrukvoote melassi töötlemisel saadava suhkru tootmisega tegelevatele ettevõtjatele. Nagu isoglükoosi puhul, nii on ka siin tegemist tavapärase tootmisega kogu turustusaasta jooksul. Samas on 2006/2007. turustusaastaks eraldatud kogus määruse (EÜ) nr 318/2006 artikli 7 lõike 2 kohaselt võrdne 2005/2006. turustusaastaks eraldatud kogusega. Loomaks õiglast olukorda võrreldes isoglükoosi tootjatega, tuleks ka nendele ettevõtjate jaoks näha ette üleminekukvoot, võttes arvesse 2006/2007. turustusaasta kestvust.
            
         
               (4)
            
            
               Seetõttu tuleks määrust (EÜ) nr 493/2006 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas suhkruturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 493/2006 artiklit 9 muudetakse järgmiselt.
   
               1.
            
            
               Lisatakse lõige 3a:
               „3a.   2006/2007. turustusaastaks eraldavad liikmesriigid igale ettevõtjale, kellele on määruse (EÜ) nr 318/2006 artikli 7 lõike 2 kohaselt selleks turustusaastaks suhkrukvoot määratud ning kes toodavad selle kvoodi raames ainult melassi töötlemisel saadavat suhkrut, üleminekukvoodi suurusega 25 % esialgsest kvoodist. Kõnealust üleminekukvooti võib kasutada ainult melassi töötlemisel saadava suhkru tootmiseks.”
            
         
               2.
            
            
               Neljanda lõigu sissejuhatav lause asendatakse järgmisega:
               „Lõigetes 1, 2, 3 ja 3a sätestatud üleminekukvootidele:”.
            
         
               3.
            
            
               Lõige 6 asendatakse järgmiste lõikega 6 ja 7:
               „6.   Liikmesriigid teatavad komisjonile:
               
                           a)
                        
                        
                           enne 15. juulit 2006 lõigete 1, 2 ja 3 kohaselt eraldatud üleminekukvootide jagunemise ettevõtete lõikes;
                        
                     
                           b)
                        
                        
                           enne 30. juunit 2007 lõike 3a kohaselt eraldatud üleminekukvootide jagunemise ettevõtete lõikes.
                        
                     7.   Liikmesriigid rakendavad kontrollisüsteemid ja võtavad vajalikud meetmed, et kontrollida lõigetes 1, 2, 3 ja 3a osutatud toodete tootmist, eeskätt selles osas, mis hõlmab suhkru pärinemist enne 1. jaanuari 2006 külvatud suhkrupeetidest.
               Liikmesriigid teatavad komisjonile enne 31. detsembrit 2007 võetud kontrollimeetmetest ja nende tulemustest.”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 58, 28.2.2006, lk 1. Määrust on viimati muudetud komisjoni määrusega (EÜ) nr 247/2007 (ELT L 69, 9.3.2007, lk 3).
   
      (2)  ELT L 89, 28.3.2006, lk 11. Määrust on viimati muudetud määrusega (EÜ) nr 119/2007 (ELT L 37, 9.2.2007, lk 3).